આ ઉપરાંત મોદી-સરકારે દેશમાં શૌચાલય અને સ્વચ્છતા માટે જે અભિયાન આદર્યાં છે તેની પણ પ્રશસ્તિ થવી જોઈએ. વિરોધીઓ તો આ અભિયાનનીય ઠેકડી ઉડાડે છે અને કહે છે કે આપણા વડા પ્રધાન શૌચાલય જેવી ફાલતુ બાબતો પાછળ દેશને ગુમરાહ કરી રહ્યા છે. ભારતની પ્રજાએ સમજવાનું છે કે એક વખત મંદિર થોડું મોડું બનશે તો ચાલશે, પણ શૌચાલય તો અનિવાર્ય છે! કોઈ વ્યક્તિ લાઇફટાઇમ દેવાલય કે મંદિરમાં ન જાય તો કદાચ કશો વાંધો ન આવે, પણ શૌચાલયમાં ન જાય તો ચાલે ખરું?